Graaf-aanvaller aangekeerArgieffoto ŉ 23-jarige man is in hegtenis geneem nadat hy Saterdagaand glo twee petroljoggies met ŉ graaf by ŉ vulstasie in Tongaat, KwaZulu-Natal aangerand het. Kol. Jay Naicker, polisiewoordvoerder, het gesê die man was besig om brandstof by ŉ vulstasie langs die Watson-snelweg in te gooi, toe hy en die petroljoggies begin stry het. Dit is nie bekend waaroor die mans gestry het nie. Die petroljoggies moes na die aanval na ŉ hospitaal geneem word vir mediese behandeling. Die verdagte staan tereg op aanklag van aanranding met die doel om ernstig te beseer. Hy gaan na verwagting Dinsdag in die Verulam-landdroshof verskyn.